หนุ่มใหญ่เผาหญ้า ลามวอดไร่อ้อย สำลักควันสลบ ย่างสดดับสยอง
หนุ่มใหญ่ 40 จุดไฟเผาหญ้าในนา ลามวอดไร่อ้อย พยายามวิ่งดับ แต่เอาไม่อยู่ สำลักควันฟุบหมดสติ ถูกคลอกไหม้เกรียมดับสยองเมื่อเวลา 18.00 น. วันที่ 10 พ.ค.63 ร.ต.อ.ศุภากร พรหมรักษ์ สารวัตรสอบสวน สภ.น้ำปลีก รับแจ้งเหตุไฟไหม้ไร่อ้อยมีผู้เสียชีวิต 1 ราย ตรงข้ามป่าช้าบ้านนายม ต.นายม อ.เมือง จ.อำนาจเจริญ จึงเดินทางไปตรวจสอบ พร้อมประสานแพทย์เวร พร้อมเจ้าหน้าที่สมาคมกู้ภัย จ.อำนาจเจริญที่เกิดเหตุพบศพ นายเกรียงไกร ศรีลาเลิศ อายุ 40 ปี ภูมิลำเนาอยู่ที่ อ.ศรีเมืองใหม่ จ.อุบลราชธานี ซึ่งเป็นลูกจ้างของบริษัทเอกชนแห่งหนึ่งใน จ.อำนาจเจริญ สภาพศพถูกไฟไหม้ทั้งตัว นอนหงายเสียชีวิตอยู่กลางทุ่งนาติดกับไร่อ้อย ตามร่างกายมีบาดแผลจากการถูกไฟคลอก นอกจากนี้ในที่เกิดเหตุยังพบต้นเพลิงอยู่ในที่นาที่ผู้ตายมาทำสวน ซึ่งแพทย์ลงความเห็นว่า เสียชีวิตจากการขาดอากาศหายใจหลังจากเกิดไฟไหม้จากการสอบถาม นางสมร ศรีลาเลิศ อายุ 38 ปี ภรรยาผู้ตาย เล่าว่า ผู้ตายบอกกับตนว่าจะออกมาเอาน้ำรดอ้อย และก็จะจุดไฟเผาคันนาด้วย ซึ่งก่อนจะออกมานั้นตนก็บอกกับสามีว่า ถ้าไม่ไหวก็ไม่ต้องออกไป อยู่บ้านพักผ่อนก่อน แต่สามีก็บอกว่าไหวอยู่ จนกระทั่งเวลาผ่านไปนาน ก็มีคนมาบอกว่า สามีถูกไฟคลอกเสียชีวิตแล้ว ตนจึงรีบออกมาดูเบื้องต้นจากการตรวจสอบที่เกิดเหตุ พบต้นเพลิงอยู่ในที่นาที่ผู้ตายมาทำสวน คาดว่าผู้ตายได้จุดไฟเผาหญ้าในทุ่งนา แล้วเพลิงได้ลุกลามไปไหม้ไร่อ้อย ผู้ตายพยายามดับ เกิดสำลักควันหมดสติก่อนถูกไฟคลอกเสียชีวิต ซึ่งญาติก็ไม่ได้ติดใจสาเหตุการตาย เจ้าหน้าที่จึงมอบศพให้นำกลับไปประกอบพิธีทางศาสนา
หนุ่มใหญ่ 40 จุดไฟเผาหญ้าในนา ลามวอดไร่อ้อย พยายามวิ่งดับ แต่เอาไม่อยู่ สำลักควันฟุบหมดสติ ถูกคลอกไหม้เกรียมดับสยอง 
ไฟคลอก,ย่างสด,ไฟไหม้,คนถูกไฟคลอก,ไฟคลอกตาย,เผาหญ้า,ข่าวทั่วไป